הוועדה המיוחדת למאבק בנגע הסמים, כנסת 18, פרוטוקול מספר 11, 2009-07-20 11:30

מוחמד ברכה: אני מתכבד לפתוח את הישיבה.

מוחמד ברכה: אני מודה לכבוד השר שטרח להופיע בפני הוועדה.

מוחמד ברכה: זו חובתך הפרלמנטרית וגם הממלכתית.

מוחמד ברכה: אנחנו מעריכים אותך.

מוחמד ברכה: אדוני פרלמנטר וותיק וגם שר חרוץ.

מוחמד ברכה: הישיבה מיועדת אך ורק לסקירה שלך ולדיון סביבה.

מוחמד ברכה: אני מבקש לערוך סבב הכרות עם הנוכחים כדי שאדוני השר יכיר את הנוכחים סביב השולחן.

מוחמד ברכה: ואחר כך הבמה שלך.

מוחמד ברכה: אני אומר כמה דברים.

מוחמד ברכה: נפתח את הדיון בקיצור, כי אני מודע שזמנך קצר וגם שלי,הפעם.

יצחק הרצוג: ראשית אני מודה לך מאוד אדוני היושב ראש, זו הזדמנות להציג את מה שעושה משרד הרווחה בתחום של שההתמכרויות.

יצחק הרצוג: כמובן שהוא לא השחקן היחיד, נמצאת כאן הרשות הלאומית למלחמה בסמים שאני פעם הייתי יושב ראש המועצה שלה, נמצאים כאן גופים אחרים כמו משרד הבריאות, המוסד לביטוח לאומי וגופים נוספים.

יצחק הרצוג: נכון וראוי לראות איך ניתן לסנכרן בין כל המערכות כולן.

יצחק הרצוג: אנחנו נציג כאן את העשייה שלנו בראשותה של מנהלת השירות איריס פלורנטין וכמובן המנהל הכללי ישלים.

יצחק הרצוג: העשייה מפורטת מאוד ונרחבת.

יצחק הרצוג: אני בעד לבחון מפעם לפעם אם העשייה הזו נותנת את המענה להגדרת הבעיה במלואה.

יצחק הרצוג: לאחרונה היה לנו דיון בנושא האם פתרונות חוץ ביתיים, כפרים, מרכזים חיצוניים הם הפתרון, או שיש מקום לשקול גם כיוונים אחרים.

יצחק הרצוג: הגיעו אלינו אנשים עם רעיונות לגבי הסוגיה של העדפת טיפול רפואי, ובסוגיה של ההתמכרויות.

יצחק הרצוג: אנחנו פתוחים לכל רעיון ושמחים להציג את העבודה הגדולה שנעשית.

יצחק הרצוג: אני מציע ברשותכם לבקש מאיריס פלורנטין להתחיל.

איריס פלורנטין: צהריים טובים לכולם.

איריס פלורנטין: אני אתחיל עם כמה מילים קצרות על ההיסטוריה.

איריס פלורנטין: השירות בן עשרים בשנה הזאת.

איריס פלורנטין: השרות לטיפול בהתמכרויות הוקם במשרד הרווחה כאשר המשרד החליט לקחת על עצמו את האחריות לטפל בתחום בשנה הזאת.

איריס פלורנטין: ההחלטה הייתה בעקבות סיור של "וועדת מן", אשר הביאה לחקיקת חוק הרשות למלחמה בסמים והקמת הרשות למלחמה בסמים, ולאחר מכן הוקם השירות בתוך המשרד.

איריס פלורנטין: העבודה התחילה באופן מאוד מינורי, תחילה בלוד ובקדימה.

איריס פלורנטין: שם היה מודל משולב של משרד הבריאות ומשרד הרווחה שנקרא גמילה תוך ביתית - עשו את הגמילה ואת השיקום בתוך הבית, וזה נפסק בשנת 1993.

איריס פלורנטין: בשנת 1991 התחילו לתת את התקנים השונים לרשויות המקומיות כשהתפיסה הייתה להכניס את הטיפול במכורים במקום שעושים את העבודה הכוללנית, רשת הטיפול האחרונה המערכתית.

איריס פלורנטין: מאה התקנים הראשונים נכנסו מתקציב הראשוני של הרשות למלחמה בסמים ותוך חמש שנים הפכו להיות תקני המשרד כולם.

איריס פלורנטין: ב- 2001 הגענו ל- 113 עובדים - 5,000 מטופלים באותה תקופה.

איריס פלורנטין: בשנת 1991 התחילו ההכשרות הראשונות וכל אדם שנמצא במערכת צריך ללמוד את התחום, ואני אפרט על כך מאוחר יותר.

איריס פלורנטין: בשנת 1993, התחבר הנדבך האחרון לעבודה הטיפולית הזאת וזה הרישוי.

איריס פלורנטין: המשרד ומשרד הבריאות נכנסו יחד עם הרשות למלחמה בסמים למהלך רישוי של כל המסגרות.

איריס פלורנטין: כל מסגרת שמטפלת בשלושה מטופלים ומעלה חייבת לקבל רישיון.

איריס פלורנטין: התפקיד העיקרי שאנחנו עושים היום זה ייזום של הקמת שירותים.

איריס פלורנטין: אנחנו יחידת מטה ואנחנו שמים את השירותים ברשויות המקומיות או במסגרת עמותות ציבוריות שמטפלות בזכות זכייה במכרזים.

איריס פלורנטין: לא מספיק לעשות את העבודה ולפתח שירותים, צריך להכשיר את העובדים כדי לעשותם אותם עובדים מקצועיים.

איריס פלורנטין: האוכלוסייה משתנה והצרכים משתנים ולכן כל עובד בתוך המערכת נדרש לעבור קורס של 300 שעות תוך כדי השנה הראשונה לעבודתו.

איריס פלורנטין: וזה נכון גם לעובדים שעובדים עם מבוגרים וגם לעובדים עם נוער.

איריס פלורנטין: מאחר ואנחנו יודעים שהטיפול נעשה בתוך המסגרת המשפחתית ומדובר בבעיה פסיכו-סוציאלית שהטיפול בה מערכתי וצריך לטפל בכל המשפחה, לכן אנחנו עורכים קורסים מתקדמים, קורסים קצרים לטיפול משפחתי וקורסים בטיפול קבוצתי.

איריס פלורנטין: אנחנו מודעים שהמודלים צריכים להשתנות מעת לעת, הצרכים משתנים, האוכלוסייה משתנה, הגיל יורד, קצה הרצף יורד - ואני אדבר על זה בהמשך, ועל כן צריך לפתח כל הזמן מודלים שמותאמים לאוכלוסיות.

איריס פלורנטין: לגבי התאמת מענים לצרכים, מדובר על קצה הרצף שמתרחק לנו.

איריס פלורנטין: התאמת המענים לצעירים, לנשים, דיירי רחוב וחסרי קורת גג, גם את זה נפרט מאוחר יותר.

איריס פלורנטין: וכמובן את הנושא של הרישוי שהעלה מאוד את השירותים שניתנים בכל הארץ והעלה סטנדרט בסיסי לטיפול.

איריס פלורנטין: מגמות בשטח מולם צריך להתייצב – ירידת גיל השימוש.

איריס פלורנטין: אנחנו פוגשים היום ילדים בגיל שמונה שמגיעים אלינו לטיפול, שימוש בחומרים שונים, הם רוחקים את החומרים לבד.

איריס פלורנטין: לא מספיקים להכניס חומר לפקודת הסמים ויש כבר חומר חדש.

איריס פלורנטין: קצה הרצף הוא קיצוני יותר מבעבר כשאז דיברנו על בחור שנתנו לו טיפול היום מדובר על אנשים שצובאים על פתחנו.

איריס פלורנטין: אני אתן שתי דוגמאות מאפיינות ופה אני מאוד מתחברת למה שהשר אמר, הבעיות מתחילות להיות מאוד מורכבות ומצריכות עבודה בין משרדית.

איריס פלורנטין: והדוגמאות הן של חגית ומוני.

איריס פלורנטין: חגית סובלת מהפרעת אכילה, מחלת נפש, שימוש בחומרים, חסרת קורת גג וכאן אני צריכה ניווט בדברים מורכבים לפתוח את הדלתות, להגמיש את המערכות ולאפשר למטופלים האלה גם להיכנס וגם לבנות מסגרות שיכולות לקלוט אותם.

איריס פלורנטין: זה לא פשוט.

איריס פלורנטין: מוני אלכוהוליסט חשוד בעבירת מין, חסר מוטיבציה , המשפחה זועקת ואין לו קשר עם האנשים בבית.

איריס פלורנטין: שני האנשים האלה הם דוגמאות מהשבוע האחרון של אנשים שמשולבים במערכת שלנו וישנם עשרות כאלה.

איריס פלורנטין: כפי שאמרתי, השירות הוא בן עשרים.

איריס פלורנטין: יש לי כאן נתונים משנת 1998, ניתן להראות שהמספרים בתוך השירות גדלים.

איריס פלורנטין: אני יודעת שבארץ המספרים קבועים לגבי האנשים המזוהים כמשתמשים, אבל המערכת קולטת יותר ויותר מטופלים שמגיעים אליה, היא מתרחבת ונותנת מענים מגוונים.

איריס פלורנטין: היום אנחנו עומדים על 14,000 של רשומים במערכת המשרדית כמכורים לסמים ובטיפול.

איריס פלורנטין: 7,646 אלכוהול, 670 הימורים.

איריס פלורנטין: אני חושבת שאלו מספרים מאוד יפים בעיקר בהקשר למספרים שנמסרים לנו לגבי מכורים שנמצאים ברחוב וצריכים טיפול.

איריס פלורנטין: לפיכך מספרים גדולים נמצאים אצלנו במערכת.

איריס פלורנטין: אלו נתונים שהמערכת המשרדית קולטת במחשבים.

מוחמד ברכה: יש הערכה לגבי אלו שלא מגיעים אליכם?

מוחמד ברכה: יש איזה מודל שלפיו אפשר להעריך כמה לא מגיעים?

איריס פלורנטין: אני יכולה להגיד לך שאם אני בודקת בנקודת זמן כפי שבדקתי בחודש פברואר ואני לוקחת את המספרים המופעים במערכת שמקבלים למשל טיפול בנושא האלכוהול, לא כולם מגיעים לשיחות פרטניות ויש פערים.

איריס פלורנטין: זאת אומרת שצריך לעשות עוד הרבה עבודה כדי להגיע לכל המטופלים, לחדר הטיפולים שעברו שיחה טיפולית.

איריס פלורנטין: מאוד יפה ובולט לראות איך המשרד עובד, אני מאוד גאה להיות במשרד ובמיוחד כשרואים את השירותים שאנחנו נותנים, אני, לא מעט זמן עושה עבודה במסגרת תפקידים שונים.

איריס פלורנטין: התקציב עולה כל הזמן ובהתאם לזה השירותים שאנחנו נותנים.

איריס פלורנטין: מאוד ברור מה שקורה.

איריס פלורנטין: מה שלא ציינתי פה גם בגלל שהיה לי קשה לעלות את זה על שקף וגם משום שזה היה מסורבל מדי ואני חושבת שזה לא כל כך רלוונטי.

איריס פלורנטין: יש לנו לא מעט סעיפים.

איריס פלורנטין: כשרואים את הסעיפים התקציביים בתוך הפירוק הזה רואים בכמה סעיפים המשרד התחיל כמעט מאפס וקיבל תקציבים מהרשות והוא הכניס תקציבים מהמשרד ומילא את הסעיפים.

איריס פלורנטין: רואים את זה די ברור כשעושים את הניתוח לפי סעיף.

איריס פלורנטין: מה שלא נרשם בתקציב, בסעיף הקודם, בשקף רואים לגבי כוח האדם ואני עשיתי את זה רק משנת 2005.

איריס פלורנטין: מעבר לתקציב השוטף לפעולות המשרד שלנו מעסיק 113 תקני מבוגרים וכ- 22 תקני נוער ב- 50 ישובים.

איריס פלורנטין: זה התקציב שהמשרד בעצם נותן כדי להעסיק את העובדים הללו.

איריס פלורנטין: אפשר גם לראות את העליה בנושא.

איריס פלורנטין: פריסת השירותים והטיפולים הייחודים ברשויות המקומיות – אנחנו פועלים במסגרת 85 רשויות מקומיות בתחום המבוגרים ובמסגרת של 50 יחידות שמטפלות בתחום הנוער שבו התחלנו מאוחר יותר.

איריס פלורנטין: כשאנחנו מדברים על מסלול טיפולי אנחנו מדברים היום על צעירים שהם בסביבות גיל 18 ובעבר זה היה 30.

איריס פלורנטין: אנשים שמגיעים לטיפול ואומרים שיש להם בעיה של התמכרויות ושהם רוצים להגיע לטיפול.

איריס פלורנטין: הם עוברים תהליך של אבחון.

איריס פלורנטין: תכנית טיפול, כניסה לתהליך של שיחות פרטניות אם הם נשארים ברשות המקומית, יש התערבויות משפחתיות וקבוצות מיוחדות.

איריס פלורנטין: בסוף השקף הזה, ניתן לראות שיש 3,875 מטופלים בתוך המערכת.

איריס פלורנטין: מעבר לטיפול הפרטני וההתערבויות המשפחתיות נמצאים בקבוצות שונות: קבוצות נשים, קבוצות ילדים, קבוצות של זוגות, העשרות מסוגים שונים, וזה נדבך נוסף לעולם הטיפולי.

איריס פלורנטין: מטופל מסיים שנה וחצי של טיפול בתוך המערכת שלנו, הוא צריך להיות נקי מסמים, משולב חזרה בבית, מתחיל תהליכים של תעסוקה ואינטגרציה חברתית.

איריס פלורנטין: זאת אומרת שהוא מתערה עם חברים אחרים שאינם מכורים.

איריס פלורנטין: הטיפול בנוער שונה מהטיפול במבוגרים בעיקר בהיבט שהנוער אינו חושב שיש לו בעיה והוא לא מעוניין להגיע לטיפול.

איריס פלורנטין: אנחנו נדרשים ללא מעט סיוע כדי להביא את הנוער הזה לטיפול על ידי קציני המבחן או השירותים האחרים שמביאים אותו כי הסביבה לא חושבת עדיין שהשימוש בחומרים הוא בעייתי לבני הנוער, לצערי הרב.

איריס פלורנטין: בנוסף לזאת אנחנו נכנסים היום לנושא איתור בני הנוער, אנחנו מגיעים למקום שהם נמצאים כדי להביא אותם לטיפול, זה כולל הרמת טלפונים ולחזר אחרים כדי להביאם לדלת שלנו.

איריס פלורנטין: מרכזי יום למבוגרים ולנוער הם נדבך נוסף של הטיפול שמדבר על בני נוער או מבוגרים בהתמכרויות שונות.

איריס פלורנטין: התכנית מובנת לחמישה ימים בשבוע מהבוקר עד אחרי הצהריים.

איריס פלורנטין: למעשה היא גשר לעולם של ניקיון.

יצחק הרצוג: התכנית בתוך הקהילה שזה בעצם פתרון בתוך מסגרת החיים.

איריס פלורנטין: הנדבך הנוסף שהוא שונה ממה שדיברתי עד עכשיו, הוא קהילה טיפולית, בשקף מצוין שיש 512 מכסות.

איריס פלורנטין: בשקף המפרט את נושא התקציב ניתן לראות שבשנת 2009 זה מגיע ל- 537 מכסות, בשנת 2010 יתווספו עוד 16 מכסות נוספות.

איריס פלורנטין: ניתן לראות שגם כאן יש גדילה.

איריס פלורנטין: מדובר על טיפול מאוד יקר שעולה למשרד 28,000 שקל .

איריס פלורנטין: כשקיבלנו את הקהילות מהרשות התקציב עמד על 14 מיליון שקל.

איריס פלורנטין: הגדילה ממש כפליים, גדילה גם במכסות וגם בגובה המכסה, את מיוחדות המכסות נראה לאחר מכן.

איריס פלורנטין: זה מענה בקצה הרצף שצריך אותו לאנשים שלא יכולים לעבור את הטיפול במסגרת הבית ואני אתן את הנתונים המחקריים מאוחר יותר.

איריס פלורנטין: לגבי התאמת השירותים לצרכים.

איריס פלורנטין: אם בתחילת התהליך עמדנו על כך שנזמן את המטופל וניתן לו את הטיפול, והטיפול יינתן בתוך הבית, נערוך קבוצות עם האישה והילדים, היום אנחנו מדברים על העובדה שיש צורך להתאים מאוד את השירותים לאוכלוסייה.

איריס פלורנטין: אם נתייחס לנשים למשל – אנחנו יודעים היום שהנשים המכורות לא כולן מגיעות לטיפול ואנחנו עושים מהלכים רבים בדרך להכשיר את העובדים לטפל בנשים, להתאים את המסגרות לנשים, לעשות מסגרות שהן רק לנשים.

איריס פלורנטין: יש את הבית הטיפולי בחיפה, מסלולי טיפול לנשים בקהילה הטיפולית "הדרך".

איריס פלורנטין: קבוצות מיוחדות לנשים, שני מרכזי יום לנשים באשדוד ובאר שבע וגם לנוער ולנערות.

איריס פלורנטין: שלטרים לצעירות בתל-אביב בשיתוף עם עמותת "עלם", שלטר נוסף בהקמה בבאר-שבע בשיתוף עם עמותת "יחדיו" לנשים.

איריס פלורנטין: צריכים לקחת בחשבון את העובדה שיש צורך טפל בילדים ולסייע לאישה ולהגיע לטפל גם בבעיות הנפשיות שלה וגם בדברים הנוספים.

איריס פלורנטין: מסלול לצעירים - אנחנו פתחנו בשנה האחרונה באמצעות מכרז למודל ייחודי לטיפול בצעירים במסגרת קהילה טיפולית "מלכישוע".

איריס פלורנטין: המסגרת הזאת מלאה, והיא שמה דגש על טיפול וחינוך ויצאה לעולם העבודה, לימודים ושירות בצבא.

איריס פלורנטין: יש מרכז יום לצעירים בנתניה שמכוון לאוכלוסיית יעד אחרת.

איריס פלורנטין: כמובן שהפרופיל של צעירים הוא אחר, והוא דומה יותר לשל נוער, כאלה שלא מעוניינים להגיע לטיפול, הם עדיין בתוך הבית ומשתמשים בסוגי חומרים אחרים.

איריס פלורנטין: אנחנו מאמינים שלצד כל עובד מבוגרים צריך לשים עובד לצעירים.

איריס פלורנטין: אנחנו קוראים להם יעד מואץ בעולם.

איריס פלורנטין: אנחנו בתהליך בנייה של מודל ייחודי לטיפול בצעירים בתוך המערכת.

איריס פלורנטין: לגבי המגדר הערבי, אנחנו נותנים יותר מ- 20% של השירותים שלנו למגזר הערבי, גם ברשויות המקומיות, גם בערים המעורבות, גם בקהילות הטיפולית באמצעות קהילה ייחודית וכמובן בקהילות הכלליות.

איריס פלורנטין: לגבי תחלואה כפולה, יש לנו מסגרת של קהילה טיפולית שנקראת "שילוב" שנותנת מענה לתחלואה כפולה.

איריס פלורנטין: אנחנו יותר ויותר ערים לשילוב של מחלת נפש והתמכרות ונזקקים לתת טיפול.

איריס פלורנטין: אנחנו מודעים לכך שהיום אנחנו נותנים חלק מהטיפול.

איריס פלורנטין: הטיפול ברשויות המקומיות לא שלם כי צריך שילוב נוסף של משרד הבריאות ואנחנו עובדים כרגע על זה.

איריס פלורנטין: במסגרת הקהילה הטיפולית יש לנו שיתוף פעולה עם משרד הבריאות והעבודה המשותפת היא גם בעשייה וגם בתקציב.

איריס פלורנטין: אנחנו מכניסים 23 מכסות לטיפול ויש רשימת המתנה ארוכה.

איריס פלורנטין: לגבי תחלואה גופנית, זהו צורך שעלה בשנים האחרונות באופן מאוד רציני.

איריס פלורנטין: אנשים שנדרסים, נופלים, נשברים הם עם בעיות והם מופנים ישר לבתי החולים.

איריס פלורנטין: אנחנו מכניסים אותם לקהילה טיפולית ייחודית.

איריס פלורנטין: יש לנו כרגע 10 מכסות ואני מקווה שבמכרז הבא יזכו ביותר מכסות ונוכל לתת מענה.

איריס פלורנטין: במקביל לחלק הרפואי יש לנו שתי מערכות נוספות בתוך אותה המערכת והיא "בית לחיים" שנותן מענה לאנשים נוספים שלא יכולים לצאת כי הבעיות הנפשיות, הרפואיות וההתמכרויות לא טופלו והם נשארים שם.

איריס פלורנטין: מענה נוסף הוא במסגרת של "הנופלים בין הכיסאות" ששם זה נותן לנו איזו רשת לכל הבעייתיות הגופנית וההתמכרויות.

איריס פלורנטין: נושא נוסף הוא העולים.

איריס פלורנטין: במסגרת 15 רשויות מקומיות כבר 4 שנים אנחנו עושים מסלול מיוחד לטיפול בעולים.

איריס פלורנטין: משרד הקליטה נותן לנו תקציב בשילוב תקציב משלנו, בניניו מודלים מותאמים לאוכלוסייה ואנחנו יודעים שלאוכלוסייה נוח יותר בתוך היחידות והיא מגיבה יותר ויותר לטיפול.

איריס פלורנטין: אנחנו רואים אותם משתלבים יותר בעבודה.

איריס פלורנטין: כשנראה לאחר מכן את הנתונים נראה שהעולים צריכים יותר תמיכה וסיוע כדי להישאר במערכת וכדי להישאר נקיים.

איריס פלורנטין: אנחנו עושים הרבה מאוד עבודה לאורך כל התחום עם הרבה מאוד שותפים והם: משרד הבריאות, משרד החינוך, הרשות למלחמה בסמים וכמובן בתוך המשרד ומחוצה לו.

איריס פלורנטין: אני רוצה להתחיל בשירות הנוסף של השירות שלי.

איריס פלורנטין: התפקיד הראשון שעליו דיברתי הוא בעצם פיתוח השירותים על פי המדיניות.

איריס פלורנטין: התפקיד השני הוא באמת לעזור לשירותים האחרים הן ברמת ההכשרות והן ברמה הייעוץ להם כיצד לבצע את העבודה.

איריס פלורנטין: ברמה של הכשרת הסגל זה להיכנס ולעשות קורסים קצרים והכשרות לאנשים בשירותים אחרים כדי שיוכלו לעשות את העבודה.

איריס פלורנטין: למשל להכשיר את עובדי הנוער והצעירים אצלי באגף או את עובדי חסות הנוער כדי שיוכלו לעשות את עבודת האיתור והאבחון, לזהות את האוכלוסייה ולהביא אותם לטיפול, או להכשיר את הצוות ב"מפתנים/ מיתרים" כדי שיוכלו לעשות עבודה משותפת ואת זה אנחנו עושים כל הזמן.

איריס פלורנטין: דוגמה של שיתוף פעולה לא ברמת ההכשרה אלא ברמה של הצוות של השירות שלי וצוות של שירות שיקום נוער שאחראים על "מפתנים/ מיתרים", אנחנו עובדים יחד ובונים מודל משותף להכשרת הצוותים, עבודה עם ההורים, עבודה עם בני הנוער והתמודדות עם נושא הסמים והאלכוהול בתוך המסגרת.

יצחק הרצוג: יש לכם שיתוף פעולה עם הרשות?

איריס פלורנטין: הרבה מאוד.

איריס פלורנטין: שיתוף הפעולה עם משרד הבריאות נעשה במספר רמות.

איריס פלורנטין: ראשית אני יכולה לומר שאחת לשלושה שבועות יש לנו פגישה משותפת.

איריס פלורנטין: ברור לנו שהמודלים צריכים לעבוד יחד.

איריס פלורנטין: אנחנו מדברים על רצפים טיפוליים: עבודה, גמילה, טיפול ושיקום שנעשים יחד ומתואמים כל הזמן.

איריס פלורנטין: אנחנו עושים עם הרשות במשותף וחושבים על מסגרות משותפות.

איריס פלורנטין: משרד הבריאות גם מתקצב את משרד הרווחה - הוא נותן לנו רופאים בתחום האלכוהול, נותן כרגע רופאים לאבחון בני הנוער ונותן תקציב לתחלואה כפולה - וזה על בסיס כמעט יום יומי.

איריס פלורנטין: כל הזמן יש לנו שיתוף פעולה עם הרשות למלחמה בסמים.

איריס פלורנטין: אני נמצאת בתוך הוועדות לגבי מדיניות, לגבי עבודה משותפת, בנושא השיקום.

איריס פלורנטין: כל הזמן ישנה עבודה משותפת.

איריס פלורנטין: אני אחזור לעובדה נוספת של עבודה משותפת בתוך המשרד, אנחנו נכנסים למרכזי נוער לנערות ולצעירות במסגרת השירות לנערות במשרד.

איריס פלורנטין: מכניסים לזה את הנדבך של נושא ההתמכרות.

איריס פלורנטין: אותו הדבר בדירות לווין.

איריס פלורנטין: אנחנו נכנסים לדירות לווין גם תקציבית וגם בפעול עם עמותות, עמותת "עלם" ועמותת "יחדיו" ועושים עבודה משותפת כדי לאסוף את הצעירים ולשלב אותם בתוך הבתים במודלים מותאמים.

איריס פלורנטין: אני מבקשת לעבור לשתי תכניות שהן מעט שונות והן נעשות בשיתוף פעולה.

איריס פלורנטין: האחת תכנית מניעה לעולים, שזו תכנית שפועלת כבר 4 שנים בשיתוף הפרויקט הלאומי האתיופי במשרד הקליטה והרשות.

איריס פלורנטין: אנחנו עושים מודל ייחודי של טיפול, מניעה וחינוך לילדים ולהורים.

איריס פלורנטין: אנחנו יודעים שאת בני הנוער אנחנו תופסים לפני השימוש ומסייעים להם לא להיכנס לעולם של התמכרות.

איריס פלורנטין: זו תכנית שנמצאת על סף הסיכום וזה פרויקט יוצא מהכלל שגם נחקר ואנחנו מכירים את ההצלחה שלו.

איריס פלורנטין: פרויקט נוסף שנעשה היום אצלנו, זו תכנית לנהגים, ערכנו אותה ב- 4, 5 קבוצות בשנה האחרונה וזה נעשה בשיתוף שירות המבחן במשרד.

איריס פלורנטין: אוכלוסייה של שירות המבחן – אוכלוסייה שלנו.

איריס פלורנטין: בנינו מודל מיוחד שמלווה מחקרית על ידי הרשות למלחמה בסמים.

איריס פלורנטין: אנחנו יודעים שנהג שסיים את התכנית הזאת מודע לסכנה והם מדווחים שהם הפסיקו לנהוג ולשתות.

איריס פלורנטין: צריך לקחת בחשבון שכעט מאה אחוז מהנהגים מטופלים ושנמצאים במערכת הטיפולית אצלנו הם נוהגים.

איריס פלורנטין: זו ירידה דרסטית, יש שינוי עמדות ושינוי התנהגות.

יצחק הרצוג: כמה נהגים בסיכון כוסו?

יצחק הרצוג: זו טיפה בים.

איריס פלורנטין: זו טיפה בים.

איריס פלורנטין: היינו השנה ב"אור ירוק" והיינו ברשות הלאומית בתאונות דרכים.

איריס פלורנטין: העלנו את המודעות לפרויקט ואנחנו מקווים שנוכל להשיג משאבים נוספים ואנחנו מוכנים לפזר את זה עם כל האוכלוסייה שמגיע לבתי משפט.

איריס פלורנטין: הצגנו את זה אבל לא התקדמנו עם זה.

איריס פלורנטין: אני חושבת שנכון שלכל אדם שנתפס לעשות את זה.

יצחק הרצוג: כסף רב צריך לנושא הזה.

יצחק הרצוג: אם אדוני רוצה לזמן דיון רק על הנושא הזה יחד עם משרד התחבורה וכל הגורמים.

יצחק הרצוג: סמים ונהיגה, שתייה ונהיגה.

איריס פלורנטין: אני מביאה שני סוגי תוצאות של מחקרים.

איריס פלורנטין: מחקר אחד מ- 1998 שהתפרסם בשנת 2002 ומחקר שני משנת 2009.

איריס פלורנטין: באופן מאוד יפה שניהם מראים את אותן תוצאות.

איריס פלורנטין: המחקר הראשון נערך על ידי המשרד שלנו בראשותה של דוקטור אלתה גורבצ'וב, האחראית היום על נושא המחקר במשרד.

איריס פלורנטין: היא בעצם בדקה את אפקטיביות הטיפול ברשויות המקומיות.

איריס פלורנטין: המחקר נעשה במחוז המרכז.

איריס פלורנטין: נאספו 324 מטופלים שהיוו את המדגם למחקר הזה.

איריס פלורנטין: המטופלים נאספו משנת 1996 ונדגמו במשך שנה וחצי.

איריס פלורנטין: סוף התהליך היה אחרי שלוש וחצי שנים.

איריס פלורנטין: לא מעט זמן שאנחנו יודעים את התוצאות.

איריס פלורנטין: הייתה בדיקת תיקים עם הקבלה בחצי השנה הראשונה, אחרי שנת טיפול ואחרי שנה וחצי.

איריס פלורנטין: זה נעשה על ידי שאלון, ראיון ובדיקת התיק האישי.

איריס פלורנטין: נבדקו השינויים ברמת התעסוקה, ניקיון, תפקוד משפחתי, מצב בריאותי, עבריינות ותפקוד חברתי.

איריס פלורנטין: אני אציג תמצית הנתונים כי ישנם נתונים רבים.

איריס פלורנטין: יש לנו את זה כאן בכתב ואם תרצו נוכל לחלק.

איריס פלורנטין: אני מבקשת להתייחס לנקודת ההתחלה באחוזים.

איריס פלורנטין: בנקודת ההתחלה כולם היו נקיים כי מי שהתחיל את התהליך היו מטופלים שסיימו אבחון והיו נקיים בשלב הזה.

איריס פלורנטין: בבדיקה של שנה – 84% היו נקיים, אחרי שנה וחצי – 83% היו נקיים.

איריס פלורנטין: כשאני מתייחסת ליחסים סבירים בין בני הזוג – בתחילת התהליך היו ,37% אחרי שנה היו 40% ואחרי שנה וחצי היו 71%.

איריס פלורנטין: אנחנו רואים את השוואת התהליך הטיפולי על שינוי היחסים עם בני הזוג.

איריס פלורנטין: נתון שני הוא היחסים עם הילדים – הנתון 52% והוא עלה ל- 81% והגיע ל- 86%.

איריס פלורנטין: זו בהחלט עליה משמעותית בהתאם למה שהם עברו בשנה וחצי הטיפול.

איריס פלורנטין: בנושא התעסוקה אנחנו רואים עליה דרסטית .

איריס פלורנטין: בעבריינות רואים ירידה.

איריס פלורנטין: ובשינוי במרכב החברים, חברים מכורים וחברים שאינם מכורים אנחנו רואים גם את העליה בעקבות התהליך הטיפולי.

איריס פלורנטין: חשוב להגיד את מה שאנחנו למדים מהמחקר הזה, 38.7% מהאנשים שהתחילו את התהליך נשארים בטיפול.

איריס פלורנטין: 43.8% מהנושרים שנשרו זה ה- 60% ומשהו האחרים.

איריס פלורנטין: אלה שהיו בטיפול לפחות חצי שנה הם נשארים נקיים וזה נתון שאני יודעת אחרי שלוש וחצי שנים שהם נבדקו.

איריס פלורנטין: 56.2% מהנושרים שהיו אחרי חצי שנה של טיפול נשארו נקיים.

איריס פלורנטין: זאת אומרת שגם טיפול קצר יותר מאפשר לאנשים להישאר נקיים ולא בהכרח כשאתה נושר באמצע התהליך אתה נכשלת בטיפול.

איריס פלורנטין: אני מבקשת לעבור למחק שפורסם ממש לאחרונה והוא נותן ממצאים מאוד דומים וזה ממש יפה לראות את זה.

איריס פלורנטין: המחקר נעשה הפעם על קהילות טיפוליות.

איריס פלורנטין: הוא נעשה על ידי דוקטור רבקה רנס היא עשתה את המחקר במסגרת בית הספר לעבודה סוציאלית באוניברסיטת בר אילן והיא גם עובדת עם המשרד עם רכזת הקורסים שלנו בבית הספר המרכזי שלנו בתל-אביב.

איריס פלורנטין: היא חקרה את הקהילות הטיפוליות בשנים האחרונות.

איריס פלורנטין: בעצם היא רצתה לבדוק את אחוז הירידה בעבריינות, ניקיון מסמים, תעסוקה ופחות התנהגות אנטי-סוציאלית וזה מה שעולה במחקרים של ג'מי רום וחבריו במחקרים עולמיים.

איריס פלורנטין: אני רוצה למסור חלק מהנתונים שהיא דיברה עליהם.

איריס פלורנטין: אנחנו יודעים מהעולם שעד תשעים יום בטיפול 50% מהמטופלים נושרים – בארץ המחקר מראה שרק 33% נושרים בתחילת הטיפול.

איריס פלורנטין: בעולם מסיימים את הטיפול בין 8%-35%, - אצלנו מסיימים 38%.

איריס פלורנטין: אני מבקשת להתייחס להיבט של הנושרים כי זה ההיבט שעליו מקבלים הכי הרבה ביקורת.

איריס פלורנטין: יפה לראות את זה וגם לשים על המפה שלא כל מי שנושר הוא לא בעל כוחות להמשיך את הטיפול כי הוא עבר משהו בתוך המערכת גם אם זה היה פחות זמן.

איריס פלורנטין: אנחנו יודעים שמי שנשר בארץ בקהילות טיפוליות והיה בארבעה חודשי טיפול, איתרנו אותם שלושה חודשים אחרי שהם נשרו כשהם היו ארבעה חודשים, 45.1% מהם נקיים ומהם כ- 90% עובדים.

איריס פלורנטין: המידע נאסף מהמטופל, מהחברים שלנו ומהמשפחה.

איריס פלורנטין: זאת אומרת שיש לנו הצלבה של הנתונים לגבי הנושרים.

איריס פלורנטין: נמצא קשר בין הכוחות בתחילת התהליך – מי שהיה יותר חזק בתחילת התהליך והיה עם אוריינטציה לעבודה מהנושרים נשאר יותר זמן לאחר מכן בעבודה.

איריס פלורנטין: נמצא קשר ישיר בין ניקיון כשאתה נושר, לבין עבודה, 58.8% מאלה היו נקיים ועבדו.

יצחק הרצוג: אז כמה להערתך יש לך סך הכל, שלושים ארבעים אחוז?

איריס פלורנטין: אני לא יודעת להגיד לך, כי אם 61% מהנושרים, 45% הם נקיים אז אפשר להגיד ש- 20% לא הצליחו, אם מחשבים גס.

מוחמד ברכה: צריכים לקחת את זה במבחן זמן.

יצחק הרצוג: במחקרון, לקחת שמות ולראות כמה מהם חוזרים שוב.

איריס פלורנטין: צריך לקחת בחשבון שהמחקר הראשון מדבר על שלוש וחצי שנה קדימה וזה לא מעט זמן.

יצחק הרצוג: זה מאוד תלוי, כפר איזון זה סוג אחד של טיפול וזה משהו אחר, בכפרים האלה זה לא רק שנה שלמה, צריך לראות אחרי השנה, שנה וחצי.

יצחק הרצוג: ברור שזו אינדיקציה אבל זו לא תוצאה מוחלטת.

דני בודובסקי: מה שחסר זה בסיס נתונים ארצי משותף שיאפשר לעקוב בצורה פרטנית אחרי כל אדם ואדם.

איריס פלורנטין: קצת על דרכים, ברור שהמשרד מודע לדברים שחסרים וצריך להרחיב את זה.

איריס פלורנטין: אנחנו מדברים על הרחבה על כל רחבי הארץ, לתת סל שירותים נלווה לשירותי העובדים הסוציאליים, מודל טיפול בבני נוער, טיפול בצעירים, , שירותים, כל מה שאנחנו עושים ויותר, וכמובן מחשוב ומדידה.

איריס פלורנטין: הבאתי קצת נתונים על שירותי המבחן, צריך לדעת ששירותי המבחן עובדים במקביל לשירותים שלנו ועושים את כל העבודה.

איריס פלורנטין: בשירות המבחן לנוער כשהם עושים אבחון וטיפול על ידי חקירה, 3,280 מטופלים, נמצאו בשנת 2008 תיקים פתוחים, מתוכם 2,990 בשימוש, 2,091 בסחר.

איריס פלורנטין: שירות המבחן למבוגרים טיפל בגין עבירות סמים ב- 4,545, 21 מהפניות, הוא כמובן עושה עבודה טיפולית ומפנה אותם גם ביחידות שלנו.

איריס פלורנטין: זה בשנה מסוימת, וזה מ- 2008.

איריס פלורנטין: דיברתי עד עכשיו על מכסות טיפוליות בקהילות למבוגרים, המשרד גם נותן מכסות לנוער במסגרת רשות חסות הנוער, 108 מכסות לטיפול בנוער.

איריס פלורנטין: וכמובן טיפול באוכלוסייה הזאת במסגרת הפנימיות הכלליות.

נחום איצקוביץ: אני רוצה להוסיף כמה דגשים.

נחום איצקוביץ: אני אתחיל ואומר שהפער בין רצוי למצוי, אצלנו בגימאטריה זה כסף ומי שלא מאמין שיבדוק.

נחום איצקוביץ: למרות ההישגים המאוד מרשימים שהוצגו כאן, אנחנו לא שבעי רצון כי עדיין יש פער גדול בחברה הישראלית.

נחום איצקוביץ: אני מבקש לתת כמה הדגשים שמבחינת המשרד וההנחיה של השר אנחנו מכוונים אליהם: 1- אנחנו חייבים לכסות את המענים בקהילה באופן מלא.

נחום איצקוביץ: המענים בקהילה הם חלקיים ואנחנו צריכים להכניס לתוך המענים גם את ההתייחסות הכוללת למשפחה ולא רק למטופל.

נחום איצקוביץ: זוהי שאלה פתוחה.

נחום איצקוביץ: 2 – אנחנו צריכים להכניס כאן בתוך המערכת, ולכך לא הקצו מעולם כספים, נציג אגף התקציבים הלך, אולי אם היו מקצים כסף לטיפול.

נחום איצקוביץ: אנחנו חייבים לייצר כלי מעקב ובקרה.

נחום איצקוביץ: אנחנו לא יכולים להסתפק במחקרי הערכה ומדידה אחת לכמה זמן.

נחום איצקוביץ: אנחנו צריכים כל הזמן לקבל נתונים רציפים של מה שמתרחש בעולם הזה ולהסיק מהו המסלול הטיפולי הנכון.

נחום איצקוביץ: זה לא נמצא עדיין בידנו למרות שאנחנו מקצים לזה משאבים.

נחום איצקוביץ: זה לא מספיק.

נחום איצקוביץ: כדי לדעת מה יעיל ומה מועיל אנחנו חייבים לעשות את זה.

נחום איצקוביץ: דובר כאן על הנושא המערכתי, אבל יש קושי עצום בטיפול הרשויות המקומיות ובמיוחד לחלשות שבהן, שאין להן יכולת של התכנות עצמית ולא תמיד יכולים להקצות משאבים, מקומות וכדומה.

נחום איצקוביץ: צריך לטפל בזה גם באופן מערכתי וייתכן שבגלל בעיות של שיתופי פעולה יהיה צורך אפילו בחקיקה שתטפל בנושא שיתופי הפעולה.

נחום איצקוביץ: כמובן שהשר צריך להחליט אם הוא רוצה בכך.

נחום איצקוביץ: שיתופי הפעולה הם לא דבר טריוויאלי ואפילו להוסיף שולחן אחד מהווה בעיה.

נחום איצקוביץ: יכול להיות שחקיקה שתחייב שיתופי פעולה הוא דבר ראוי.

נחום איצקוביץ: אנחנו חייבים לדבר יותר על הנושא של התאמות תואמות תרבותית.

נחום איצקוביץ: תאימות תרבותית, רגישות תרבותית.

נחום איצקוביץ: דיברנו על כך רבות לגבי כל האוכלוסיות.

נחום איצקוביץ: אנחנו כן צריכים לזהות מוקדים בעיתיים ומורכבים.

נחום איצקוביץ: איריס פלורנטין דיברה על כך אבל אנחנו צריכים לתת לזה דגש.

נחום איצקוביץ: הדבר האחרון והחשוב שנעשה בתוך המשרד, הוא נאמר כאן אבל אני מדגיש אותו.

נחום איצקוביץ: יש לנו הרבה מסגרות פנים משרדיות שעוסקות בנושא של סמים ואלכוהול.

נחום איצקוביץ: יש כאן הרבה משאבים שלא באו לידי ביטוי במסגרת הזו.

נחום איצקוביץ: מדובר בעשרות מיליוני שקלים נוספים שבאים לידי ביטוי במערכות הטיפוליות שלנו או בהתמודדות שלנו במיוחד בנושא של נוער, בחסות הנוער ולא רק שם.

נחום איצקוביץ: בסך הכל אני חושב שהגיעה העת לעשות תכנית לאומית בין משרדית בנושא הזה.

יצחק הרצוג: הערת סיכום ברשותם.

יצחק הרצוג: אם אנחנו מסתכלים בראיה של עלות תועלת, בסוף אנחנו צריכים להחליט מה העלות הטובה ביותר שיוצאת מהתקציב, וזאת בדיוק הבעיה שאפשר לדון בשולחן משותף ולבדוק האם יש שיטות ודרכים חדשות בתחום הזה, אולי חלקן טיפוליות, חלקן בריאותיות, מדעיות או דברים אחרים שכדאי לזרוק לחלל.

יצחק הרצוג: הנושא השני ששמנו עליו דגש ונחום איצקוביץ רמז עליו ואותך אישית זה יעניין וזה הנושא של המגזר הלא יהודי.

יצחק הרצוג: שם אנחנו נותנים עדיפויות לסגירת פערים.

יצחק הרצוג: עלה פה הנושא של מחסור במסד הנתונים, מחסור אמיתי שייתן לנו את הכלים לבחון איפה צריך לעשות מיקוד של המשאבים.

יצחק הרצוג: חוץ מזה אנחנו מאוד מפרגנים לשירות על השירות ועל העבודה שלו.

מוחמד ברכה: אני מבקש לומר כמה דברים.

מוחמד ברכה: ראשית יש לנו הערכה לשיפור שחל במשרד בטיפול ההתמכרויות, רואים את זה גם מהבחינה התקציבית וגם בשטח.

מוחמד ברכה: אני באמת רוצה להיות שותף לשבחים לאיריס פלורנטין ולכל העובדים בנושא בתוך המשרד.

מוחמד ברכה: ישנם כמה דברים שצריך לבחון אותם.

מוחמד ברכה: המקום היחיד, לא המקום היחיד כי אני יודע שיש שיתוף פעולה בין כל הגורמים שנוגעים בעניין, אבל הגורם הממלכתי היחידי שיכול לעמת, לשתף פעולה ולבחון את הנותנים השונים, למרבה הצער הוא לא הממשלה אלא הוועדה הזאת.

מוחמד ברכה: כאן מידי שבוע מתכנסים, או מתי שאנחנו מתכנסים כל הנוגעים בעניין וכל אחד אומר את מה שהוא אומר.

מוחמד ברכה: היום אנחנו עם משרד הרווחה.

מוחמד ברכה: היינו עם סגן שר הבריאות, עם השר לבטחון פנים ועם הרשות כמובן בהתחלה.

מוחמד ברכה: העניין של שיתוף פעולה ויצירת המנגנון לשיתוף פעולה אנחנו נבחן אותו כאן כוועדה, אבל אני מציע שגם השר יצחק הרצוג יבחן .

מוחמד ברכה: נכון מה שאמר המנהל הכללי שעם כל ההתקדמות בטיפול ההתמכרויות עדיין יש עבודה.

מוחמד ברכה: אבל ישנם דברים קונקרטיים שאפשר לדבר וזה המחסור במכסות הטיפול במכורים לאלכוהול ולדעתי ה נושא הזה לא מקבל מספיק תשומת לב והערכה של הגורמים המקצועיים.

מוחמד ברכה: יש מחסור של כאלף מכסות.

מוחמד ברכה: דבר נוסף אותו יש לבחון והוא הנושא של הגדרת נכות זמנית של אנשים שעוברים טיפול.

מוחמד ברכה: הנתונים כאן יכולים להטעות.

מוחמד ברכה: אם בוחנים את הסוגיה לאחר ארבעה חודשים, לאחר שנה, ואחר שנה וחצי, אני חושב שגם זה לא מספיק, לדעתי יש לבחון את זה במבחן זמן ארוך יותר.

מוחמד ברכה: המבחן העיקרי היא ההשתלבות בחיים הנורמטיביים בתעסוקה.

מוחמד ברכה: כדי לאפשר את המדרגה הזאת, לעשות עוד צעד לדעתי יש לבחון את הנושא של הענקת מעמד נכה זמני, דרגה שתאפשר נגישות לסל שיקום למכורים לסמים קשים שמקבלים מתדון ושאר התחליפים.

יצחק הרצוג: המוסד לביטוח לאומי צריך לעסוק בזה.

מוחמד ברכה: כמובן.

מוחמד ברכה: דבר נוסף שדיברנו עליו והוא מרכזי התעסוקה מוגנים, ותחנות לחלוקת תחליפי סם.

קריאה: ברשותך, לא "תחליפי סם" אלא מרכזי טיפול תרופתי ממושך.

מוחמד ברכה: אני מתנצל, הסכמתי שזה הביטוי שצריך להטמיע, בהחלט,אני מתנצל.

מוחמד ברכה: המנהל הכללי התייחס לנושא של matching ושיתוף הפעולה, אני מציע שכבוד השר והמשרד יבחרו אפשרות לבחון רשויות שנמצאות באשכולות 1, ו- 2.

מוחמד ברכה: אפילו אם תגידו 75 ו – 25 או 80 ו- 20, ה- 80 או ה- 75 יהיו אבל ה- 25 או ה- 20 לא יהיו, ואז שום דבר לא יהיה.

מוחמד ברכה: אני לא חושב שיש מקום לעשות חלוקה דיפרנציאלית חדשה של הנושא אלא יש מקום לבחון מתן פטור לאותן רשויות חלשות.

מוחמד ברכה: בסקירה של איריס פלורנטין דובר על כך שהמשרד פועל ב- 85 רשויות מקומיות.

מוחמד ברכה: כולנו יודעים שיש קרוב ל- 252 רשויות מקומיות.

מוחמד ברכה: זאת אומרת שיש כ- 170 רשויות שלא קורה בהן שום דבר.

יצחק הרצוג: יש גם מתאם סמים של הרשות, השאלה אם זה מסונכרן או לא.

יצחק הרצוג: צריך לראות איפה חסר.

מוחמד ברכה: אדוני השר, נקודה נוספת היא העובדה שמשרד הרווחה מתקצב ברשויות המקומיות את פעולות היחידות הסמים.

מוחמד ברכה: אני חושב שזה דבר שיש מקום להגדיל, לפחות באותן רשויות חלשות ובאותן רשויות הסובלות אצלן במיוחד מבעיה של התמכרות.

מוחמד ברכה: אנחנו יכולים להצביע על כל מיני מקומות.

מוחמד ברכה: אני מציע לשר לבחון בניית מתקן שיקום סגור למכורים לסמים ולאלכוהול.

מוחמד ברכה: אנחנו דנו עם השר לבטחון פנים בשבוע שעבר על האפשרות לקביעת חלופת מאסר, מעצר.

מוחמד ברכה: זאת אומרת לאפשר חלופת גמילה ושיקום במקום מאסר או חלופת גמילה ושיקום - עדיין לא הכרענו בזה.

יצחק הרצוג: אבל היום יש לנו מתקנים סגורים, "מלכישוע" בפועל זה סגור.

יאיר גלר: כל מתקן כזה יחסל את כל האפשריות, מה שקורה זה שאתה מטפל במעטים בהרבה כסף.

מוחמד ברכה: כבר בישיבה הקודמת, לפחות אני כאדם שנכנס לעניין הזה לפני כמה חודשים, הגדרתי לעצמי שצריך לחסום את הסמים בשני מקומות עיקריים, והם הדור הצעיר ולחסום את כניסת הסמים בגבולות.

יצחק הרצוג: בדיוק, אלו שני הדברים העיקריים.

מוחמד ברכה: זה עדיין לא פותר אותנו מכך שמסתובבים אנשים בתוכנו שיכולים לגרום נזק גם לעצמם, גם למשפחתם וגם לחברה.

מוחמד ברכה: לגבי ההצעה של כבוד השר ליזום דיון על החיבור בין תאונות הדרכים, הסמים והאלכוהול - אני חושב שנעשה את זה בשיתוף עם וועדת הכלכלה.

יאיר גלר: ברשותך אני מבקש לומר כמה דברים שכדאי שיאמרו.

יאיר גלר: אחת הלקונות בעבודה שלנו, ואני חושב שיש לזה קשר ישיר עם משרד הרווחה.

יאיר גלר: ראשית אני הייתי פותח במחמאות כי אני חושב ששיתוף הפעולה הוא מצוין, יחסי העבודה, היחסים המקצועיים הם יוצאים מהכלל ואני רק מבקש לברך על כך ושנמשיך לעבוד בצורה כזאת לחשיבה משותפת, תכנון משותף וביצוע משותף.

יאיר גלר: אבל הייתי מבקש דווקא בכמה דברים את הדחיפה שלך, גם את היכולות, וגם מתוקף התפקיד.

יאיר גלר: הדבר הראשון, מיזמי שיקום – אני חושב שאחת הלקונות המרכזיות, ובשלב הזה שאליו אנחנו מגיעים לאחר הטיפול שהוא די מתקדם לעומת העולם.

יאיר גלר: יש לנו באמת הרבה פריצות דרך והרבה מאוד הצלחות גם ברמה האחוזית וגם ברמה הפרטנית.

יאיר גלר: אנחנו היינו רוצים להגיע למצב שאותו אדם שסיים את הטיפול שלו בקהילה הטיפולית או במקום אחר, ימצא את מקומו בחברה.

יצחק הרצוג: אתם לא עובדים עם מרכזי שיקום?

יצחק הרצוג: המשקם למשל.

יאיר גלר: יש.

יאיר גלר: אבל מבחינתי זה מעט וזה מראה בדיוק את החסר.

יצחק הרצוג: נקודה מעניינת.

יאיר גלר: אני חושב שהנושא של שיקום, אני הייתי מבקש מכבודך כמה שיותר.

יאיר גלר: הרי למשרד הרווחה יש את היכולות.

יצחק הרצוג: אתם יכולים להציע לנו שיתופי פעולה שגם אתם תוכלו לקדם לכמה שנים.

יאיר גלר: גם היום בפעילויות הרבות של הרשות הלאומית למלחמה בסמים, וסליחה שאני מעיד על עיסתי, אני באמת חושב שאנחנו באמת מצליחים להגיע - - -

יצחק הרצוג: מאה אחוז, תבואו עם רעיון, אולי תבואו עם משהו שגם המוסד לביטוח הלאומי יבוא עם הקרנות או עם משהו אחר, כדי לתמרץ אנשים יוצאי מעגל ההתמכרויות לשוק התעסוקה.

יצחק הרצוג: זה נושא מעניין.

יצחק הרצוג: יפה.

בנימין אברג'יל: ישנה הצעת חוק.

יצחק הרצוג: החוק לא מתקדם אז בואו נקדם בלי חוק.

יצחק הרצוג: הצעת חוק טובה אבל היא נתקעה באוצר או באיזה שהוא מקום.

יאיר גלר: הנקודה השנייה , המלחמה באלכוהול - ואני חושב שכבר הצלחנו לגעת בה בחודשים האחרונים והיא גם עולה על סדר היום באופן משמעותי, זה הנושא המלחמה באלכוהול.

יאיר גלר: למרות ההבדלים המאוד משמעותיים בין הסמים לבין האלכוהול.

יאיר גלר: אני חושב שהמדינה חייבת היום, כמערכת שלמה, כממשלה, לקחת את כל נושא האלכוהול ולהתחיל לבצע הרבה מאוד פעולות, החל מהחקיקה וכלה בהרבה מאוד פעילויות.

יאיר גלר: זה לא רק לגבי נוער זה גם הרבה מאוד מבוגרים.

יאיר גלר: כאן מדובר בהשקעות יחסית מאוד קטנות.

יאיר גלר: כאן בעניין הזה דווקא התקדמנו ובנינו יחד עם משרד הרווחה תכנית הערכות לאומית.

יאיר גלר: מטבע הדברים זה הולך קודם כל לשר לבטחון פנים כשר האחראי כרגע על הרשות.

יאיר גלר: אני מניח שזה יבוא לשולחנך מהר מאוד משום היותך לא רק שותף טבעי אלא כשותף מאוד בכיר לעשייה הזאת.

יאיר גלר: אני חושב שהמדינה חייבת, חייבת וזה לא רק לחשיבה כזאת או אחרת, היא חייבת לבלום את התופעה הזאת.

יאיר גלר: התופעה מזיקה הן במשפחות והן בתעסוקה והן במוסדות החינוך.

יאיר גלר: הנהיגה היא רק חלק אחד מהדברים הרעים.

יאיר גלר: ביום שישי האחרון עם אותם שישה ההרוגים, אנחנו יודעים ממה זה נובע.

יאיר גלר: חשוב שלציין, ואני מעריך שלזה התכוון היושב ראש, את הנושא של חלופת מאסר או חלופת מעצר.

יאיר גלר: זה מתבצע היום ואתה מכיר את זה דרך "מלכישוע".

יאיר גלר: אנחנו קיבלנו את ברכתה של זיוה הרמן, נשיאת בית המשפט בתל-אביב.

יאיר גלר: אנחנו רוצים ללכת גם לבית המשפט בירושלים ולבית המשפט בחיפה.

יאיר גלר: יש לנו הרבה מאוד מחקרים שעליהם אנחנו מתבססים, הרבה מאוד נתוני הצלחה במיוחד בארצות הברית.

יאיר גלר: היום פועלים שם למעלה מאלף בתי דין לסמים בלבד.

יאיר גלר: בארץ אנחנו יודעים שמתוך מצוקת התקנים והמשאבים זה לא יקרה.

יאיר גלר: אבל אין ספק שאם שלושה בתי משפט נכבדים יתחילו להפנים את העניין של חלופת מאסר לקהילות הטיפוליות שמתבצעות היום העניין זה רק יבורך.

יאיר גלר: מי כמוך, גם כאיש משפט מכיר את הצד השני ואני חושב שכאן תוכל לסייע בעדנו.

יאיר גלר: לגבי מכרז לנוער.

יאיר גלר: אני חושב שצריך לעלות פה את זה.

יאיר גלר: עומד להתפרסם ממש בימים האלה מכרז ואתם עומדים כברבשלב הסיום, אני חושב שהמהלך הזה הוא מהלך נכון, מהלך מאוד חשוב.

יאיר גלר: וזה טיפול בנוער ברשויות המקומיות.

נחום איצקוביץ: זה אושר במסגרת התקציב שלנו לשנים 2009-10.

נחום איצקוביץ: זה עדיין חסר.

יצחק הרצוג: מה חסר בעניין הזה?

יאיר גלר: בעניין הזה אני חושב שאתם כבר למעשה בסיום וצריך לברך על זה, אני חושב שהכיוון הוא מאוד נכון.

יאיר גלר: יש לי כאן כמה נושאים קטנים ואני משאיר אותם ,כמו הנושא של כפר איזון, מסד נתונים, כל נושא קהילה והמשפחה.

יאיר גלר: אני מציע להשאיר את הדברים.

יאיר גלר: האלה למקום אחר.

יאיר גלר: אלה הם הדברים שלי והיה חשוב לעלות אותם פה לפניך.

סימה חבר: אני מבקשת לומר שלנו בהבטחת הכנסה יש שיתוף פעולה מאוד טוב עם משרד הרווחה.

סימה חבר: אנחנו מאשרים קצבת הבטחת הכנסה למכורים רק במוסדות עם רישום של משרד הרווחה או של משרד הבריאות, כך שאנחנו כפופים לפיקוח שלהם.

יצחק הרצוג: עולה שאלה לגבי הערת היושב ראש, היו זמנים - - - אולי ניתן לנחום איצקוביץ להשיב על כמה נקודות שרצית לעלות ואז נחזור למוסד לביטוח לאומי.

נחום איצקוביץ: לא התייחסתי לתכנית הפיתוח, איריס פלורנטין יכולה לומר.

נחום איצקוביץ: אנחנו כן קיבלנו תוספת תקציבית בניגוד להרבה משרדים ועל כך צריך לברך.

נחום איצקוביץ: יש לנו תכניות ממוקדות ואיריס פלורנטין יכולה להרחיב על הליכי מכרז.

נחום איצקוביץ: סוף סוף אושר התקציב ואפשר ללכת לקראת ביצוע.

נחום איצקוביץ: אנחנו נאיץ את התהליכים.

נחום איצקוביץ: לגבי הנושא שמאוד מציק לנו, הנושא של הרשויות החלשות.

נחום איצקוביץ: יתכן ונוכל לשנות את ה- matching.

נחום איצקוביץ: אבל מה שאנחנו עושים ועשינו כבר לרשויות, זה בכל פרויקט חדש שאפיינו אותנו כפרויקט חדש ושאושר, נתנו השתתפות של 5% בלבד.

נחום איצקוביץ: ברשויות 1 ו- 2 עשינו את זה גם בתכנית לאומית לנוער בסיכון ושם זה רשויות 1, 4 שנתנו 100% השתתפויות בלי הרשויות.

נחום איצקוביץ: זה אושר ויש תכנית חמש שנתית בעניין.

נחום איצקוביץ: אנחנו גם חושבים שניתן לקחת מהתכנית הלאומית לנוער ולילדים בסיכון שהיא בהיקף של מיליארד שקל במשך השנים הקרובות, לקחת תכניות מסוימות בתוך הקהילה לנוער ולקצות משם משאבים בלי matching, וזה מחייב כמובן שהנעה של התהליכים תהייה עליכם, על ידי איריס בתוך התכניות.

נחום איצקוביץ: אנחנו נתנו את זכות הבחירה לתכניות לרשות המקומית בניגוד לזה שהממשלה מכתיבה מלמעלה אנחנו אמרנו להם תציעו אתם את התכניות.

נחום איצקוביץ: לרשות המקומית יש את זכות הבחירה.

נחום איצקוביץ: ברשות מקומית שיש בה את הבעיה הזאת צריך להניע את התהליכים הפנימיים.

נחום איצקוביץ: אנחנו גם ננחה בוועדת ההיגוי, אני עומד בראש התכנית הלאומית, אני אנחה את וועדת ההיגוי להתייחס גם לסוגיית הסמים והאלכוהול בתכניות של ילדים ונוער וסיכון.

יצחק הרצוג: זה בהנחיה.

נחום איצקוביץ: להקצות משהו מתוך זה וזה ייתן מענים לחלק מהדברים שאמרת.

נחום איצקוביץ: חוץ מזה צריך הרבה אוויר.

מוחמד ברכה: וכסף.

נחום איצקוביץ: אם יש אוויר יש גם כסף.

יצחק הרצוג: היושב ראש שאל איפה הכשל.

מוחמד ברכה: אני מבקש קודם הדיון הענייני משהו שהוא לא ענייני.

מוחמד ברכה: למנהלת הכללית של המוסד לביטוח לאומי הייתה עמדה לא להגיע לכאן?

יצחק הרצוג: חס וחלילה.

יצחק הרצוג: יכול להיות שזה כתוצאה מאילוצים עובדתיים והיו לה סיבות מספיק טובות לא להיות כאן.

יצחק הרצוג: חד משמעי.

יצחק הרצוג: היות ואני השר הממונה אני יכול לענות.

יצחק הרצוג: אני יכול להגיד לך כשר הממונה, שלהפך ההנחיה למוסד לביטוח לאומי, והמנהלת הכללית הזאת במיוחד מכבדת מאוד את עבודת הכנסת והוועדות.

סימה חבר: לגבי השאלה שעלתה כאן בנושא הנכות הכוונה היא לאחוזי הנכות, או שאתם רוצים לשמוע - - -

יצחק הרצוג: אנחנו הולכים לדון בזה בשבוע הבא.

יצחק הרצוג: אני מבקש שהוא יוצג ושגם הוועדה תדע בשבוע הבא איפה יש פער.

יצחק הרצוג: הרי כשאדם נמצא בטיפול הוא צריך אחר כך גם לעבור תהליך שיקום, הטענה היא שזמנית הוא מאבד באיזה מקום את מקור ההכנסה, צריך לעשות אנליזה ולהבין מה הנוהל ומה צריך לעשות והיכן יש כאן בעיה.

חיים מהל: הגדרת סטאטוס במצב הזה.

יצחק הרצוג: חיים מהל, איזו הגדרת סטאטוס?

חיים מהל: למשל מי צריך להגדיר אותו כנכה באופן זמני, ישנה התנגדות של המוסד לביטוח לאומי.

יצחק הרצוג: אני יודע שהמוסד לביטוח לאומי מתנגד, צריך להבין למה ועל זה יהיה הדיון בשבוע הבא.

יצחק הרצוג: אבל צריך לתת פתרון.

יצחק הרצוג: כמה כאלה יש לך היום שמקבלים הבטחת הכנסה?

סימה חבר: אם אנחנו מחברים גם את מי שהוא בלתי ניתן לגמילה שהוא אלכוהוליסט או נרקומן.

סימה חבר: יש לנו בסך הכלל 3,500 כאלה שנמצאים במסגרות גמילה.

סימה חבר: בשוטף.

יצחק הרצוג: את יכולה לדעת כמה חדשים יש בכל שנה?

סימה חבר: זה פחות או יותר מספרים די מאוזנים, זה גם סכום חודשי.

סימה חבר: היום בתום שנה או שנה וחצי של טיפול אנחנו מחזירים אותם לחפש עבודה.

סימה חבר: זאת אומרת שכל עוד הם במסגרות - - -

יצחק הרצוג: מה אגף השיקום שלכם עושה בעניין?

סימה חבר: כרגע אין שיתוף פעולה ואני מבינה שעל זה הדיון.

יצחק הרצוג: זה הזמן לחשוב על שיתוף פעולה, גם אגף השיקום.

מוחמד ברכה: לא שמענו את דעתו של השר בעניין החקיקה.

יצחק הרצוג: מיד נדבר על זה.

חיים מהל: אני מבקש לעלות עוד נקודה אחת.

חיים מהל: עם השנים הוקם מערך מאוד יפה וראינו את זה פה שהמערך הלך וגדל, עם המכורים היותר קלים אנחנו מצליחים.

חיים מהל: הנותרים, והם הרבה, הם אלה עם בעיה נוספת ומה שנקרא תחלואה כפולה שיש להם גם בעיה פסיכיאטרית, הם נשארים ואיתם קשה יותר להתמודד.

חיים מהל: יפה עשה משרד הרווחה שנתן מכסות בנושא של קהילה טיפולית ספציפית.

חיים מהל: אבל עדיין כשאני רואה מה מגיע אלינו כמעט מדי יום לשולחן - אנשים פרובלמאטיים, שלא מסתגלים למערכת, שלא מתקבלים או שלא קולטים אותם ואלו הם האנשים עם הבעיות האלה.

חיים מהל: כאן המערכת צריכה להמשיך לתת פתרונות.

חיים מהל: כבוד השר היה בכפר איזון לפני שנתיים לדעתי, ודיברנו על שיתוף פעולה, לא יתכן שאדם שהבן שלו במצב פסיכוטי על רקע שימוש בסמים צריך להשקיע עשרת אלפים בחודש.

יצחק הרצוג: חיים מהל, אנחנו לקראת סיום העניין, זו בעיה בירוקרטית וזה לא שנתיים זה שנה וחצי אם איני טועה.

יצחק הרצוג: זה נתקל בסבך הבירוקרטיה הישראלית, אנחנו לקראת בשורה.

יצחק הרצוג: מתי הדיון שלך עם המנהל הכללי?

איריס פלורנטין: היה כבר דיון עם המנהל הכללי, אני לוקחת את תעריף יחד עמותה לוועדת תעריפים - - -

יצחק הרצוג: יפה.

יצחק הרצוג: חברים אנחנו לקראת סיום של משהו היסטורי.

בנימין אברג'יל: אני מבקש להתייחס לנקודה אחת לפני שאני אציג קצת את הפעילות של הפורום.

בנימין אברג'יל: בעיקר אני מבקש להתייחס לדברים שנאמרו כאן על ידי איריס פלורנטין ויאיר גלר.

בנימין אברג'יל: נשאלת השאלה למה למרות כל השירותים שקיימים היום, וקיימים היום הרבה מאוד שירותים.

בנימין אברג'יל: מאז שאני הייתי "במלכישוע" בשנת 1991 באמת הוקמו כל כך הרבה שירותים כמו שאיריס פלורנטין תארה כאן.

בנימין אברג'יל: בכל זאת למה אין אלפים, לא מאות כמוני שמצליחים לצאת מהמעגל הזה?

בנימין אברג'יל: לא רק במובן שלצאת מהעולם של הסמים אלא גם להשתקם במובן של לימודים, לימודים גבוהים, אקדמאיים, להשתלב בשוק העבודה, להקים משפחה, להשתלב בחברה באופן שיאפשר להם לא להזדקק יותר לשירותים האלה שבתחילת הדרך הם מאוד צריכים אותם, וכמובן שצריך לתת אותם.

בנימין אברג'יל: הנושא הטיפולי היום בארץ באמת מאוד מתקדם, בכל זאת ישנה בעיה שלא הרבה חבר'ה מצליחים לפרוץ את המעגל הזה ולשאוף להתקדם לדברים נוספים.

בנימין אברג'יל: אני חושב שהבעיה הזאת, ישבנו ואנחנו יושבים יחד איריס פלורנטין, פאולה והרשות ויושבים לא מעט, כמעט ארבע שנים וגם עם חברת הכנסת לשעבר תמר גוז'נסקי שהייתה ממובילי החוק של פגועי הנפש.

בנימין אברג'יל: ישבנו וכתבנו שעות על גבי שעות הצעת חוק שכוללת הקמה של דברים שיכולים להוות פריצת דרך לדברים שעדיין אינם קיימים.

בנימין אברג'יל: הרעיון לקדם את הצעת החוק הזאת, ההצעה קיימת והיא כתובה.

בנימין אברג'יל: יש בה מסגרות שיקומיות שכוללות לימודים, מפעלים מוגנים, כוללות דברים רבים.

דני בודובסקי: ראשית, אני מברך על שיתוף פעולה מאוד טוב שמתקיים עם משרד הרווחה, גם ברמה האישית וגם ברמה המקצועית לכל אורך הדרך.

דני בודובסקי: כמה נקודות הערות, נושא של העדר סל שיקום, הוא עלה מכמה גורמים והוא נושא מאוד מהותי שחשוב להסדיר לא רק תקציבית אלא גם במה שנקרא ברמה המוסדית.

דני בודובסקי: לגבי מחשוב, זו בעיה שקיימת אצלנו אבל גם במסגרות שלכם, העדר מערכת תשתית מחשוב שתאפשר קבלת והסדרת בסיס מידע.

יצחק הרצוג: אני לא מודע שישנה בעיה, אני אשמח לקבל ממך איריס נייר עבודה.

יצחק הרצוג: אני לא יודע שיש אצלנו בעיית מחשוב.

יצחק הרצוג: תגדיר את הבעיה ונפתור אותה יחד.

יצחק הרצוג: תציע, ונערוך מפגש אתה אנחנו ובריאות.

דני בודובסקי: אנו עוסקים בפיתוח ותרגום של כלי שיוכל להוות בסיס לעבודה, כלי שתוקף בינלאומית, שיהיה בסיס לבניית תכניות שיקום ויוכל לאפשר ולעזור לנו וגם לכם בקביעת המדיניות.

דני בודובסקי: מיזם נוסף, הוצאת נשים מהזנות, הוקצו למיזם הזה עשרה מיליון שקל, שנתית, על ידי ראש הממשלה.

דני בודובסקי: לצערי שקל לא הוקצה לנושא של גמילה.

יצחק הרצוג: אני מציע שזה יהיה בדיון נפרד כי אני לא בטוח שההערכה שלך נכונה.

יצחק הרצוג: אני יודע שהמיזם הזה מזמן כבר מעל עשרה מיליון שקל, זה בוועדה למעמד האישה.

יצחק הרצוג: אין לי פה מספיק נתונים.

יצחק הרצוג: אתם הערתם, למי הערתם?

חיים מהל: גם אני הערתי למובילים עוד בשלב הראשון.

יצחק הרצוג: כל הכנסת התעסקה בזה, כל הממשלה התעסקה בזה.

יצחק הרצוג: אני לא יודע שיש בעיה, אני אשמח לקבל מאיריס פלורנטין נייר שמפרט את הבעיה.

יצחק הרצוג: נעלה את זה בוועדת ההיגוי.

דני בודובסקי: הערה אחרונה ואני אומר אותה לכולנו, ה"נופלים בין הכיסאות", המערכת שקיימת היום היא מערכת אבחונית אבל ישנם כאלה שמבחינת מענה ארוך טווח ממשיכים להיות "נופלים בין הכיסאות".

יצחק הרצוג: אני מודה על הדיון.

יצחק הרצוג: אנחנו רואים שבדיון כזה עולים דברים שכל הזמן עדיין מחייבים שיפור.

יצחק הרצוג: אני ישבתי עם בני בודובסקי על החוק שלו והבעיה היא "שתפסת מרובה לא תפסת", אין היום כאן אף גורם שמסוגל להרים את החוק הזה במתכונת הקיימת של מבנה השלטון ובעיות האוצר שיש לכולנו.

יצחק הרצוג: צריך לשאוף לשיפור המצב הקיים, אבל זה טוב שאתה מנסה לקדם את זה.

יצחק הרצוג: אין לי בעיה לחוקק את זה אבל צריך להבין שהרשות הוקמה בשביל שיתופי פעולה.

יצחק הרצוג: השאלה אם זה בא להחליף את הרשות או בא להשלים את עבודתה.

יצחק הרצוג: מישהו צריך להגדיר מה זה אותו שיתוף פעולה.

יצחק הרצוג: עובדה שיש שיתוף פעולה ועובדה שמדברים כאן על שיתופי פעולה.

יצחק הרצוג: יכול להיות שצריך לבחון את הכלים המינהלים של שיתופי פעולה כמו וועדות היגוי או פורומים אחרים.

יצחק הרצוג: אני לא כל כך יודע איזה, הבנתי שיש מספיק שיתופי פעולה.

יצחק הרצוג: אני צריך להבין איפה החסר או איפה הלקונה שאתה מאפיין.

יצחק הרצוג: אדוני היושב אני מציע שאחרי שתגמור את הסבב עם כולם ותרצה לעשות פגישה עם השרים או המנהלים הכלליים, אני בא.

יצחק הרצוג: חשוב שאתה תאמר לנו איפה חסרים דברים.

מוחמד ברכה: העניין שהנושא נמצא בטיפול בכמה משרדים זו בעיה.

מוחמד ברכה: התחבורה נמצא בתחבורה , התעשייה נמצאת בתעשייה.

יצחק הרצוג: זו בעיה שקיימת מקדמת דנא, אי אפשר להגיד שבגלל זה זה רע.

יצחק הרצוג: אנחנו קיבלנו את הדברים האלה מהרשות ועובדה שזה קודם.

יצחק הרצוג: בסך הכל בציר הזמן זה קודם.

יצחק הרצוג: הרשות קיבלה גם כן דברים.

חיים מהל: אנחנו הקמנו יחידת נשים, שלב העברה.

יצחק הרצוג: אני הצעתי למנהל הכללי ואני מציע גם ליאיר גלר ליצור ממשק של מטה מנהל כללי מול מטה מנהל כללי.

יצחק הרצוג: תיזום על כל הנושאים ותלך על זה וזה בוודאי יכול לעזור.

יצחק הרצוג: אנחנו רוצים שיתוף פעולה טוב.

יצחק הרצוג: עניין האלכוהול ללא ספק מחייב שדרוג, אני אדחוף את זה בתוך המשרד, חד משמעית.

יצחק הרצוג: לגבי ההערה לתכנית הזנות, אני אבדוק אותה.

יצחק הרצוג: לגבי המוסד לביטוח לאומי אני אבדוק לקראת הדיון שלכם עם המנהלת הכללית.

יצחק הרצוג: יש לי גם בעיות עם הקרנות של המוסד לביטוח לאומי.

יצחק הרצוג: נכון לעכשיו הקרנות של ביטוח לאומי לא נותנות למתקנים שעוסקים בגמילה מסמים, הם טוענים שזו לא מחלה.

יצחק הרצוג: אני טוען שזו מחלה מבחינה משפטית.

יצחק הרצוג: בנושא הקרנות יש ויכוח מאוד קשה ואין לי שום בעיה שזה יעלה בשבוע הבא לדיון בוועדה.

יצחק הרצוג: נבה

יצחק הרצוג: ער מדוע קרנות המוסד לביטוח לאומי חושבות שזה לא בסל שלהם, לסייע לפחות חלקית בתכניות שקשורות למקרי סמים.

יצחק הרצוג: תודה רבה לך אדוני היושב ראש.

מוחמד ברכה: תודה רבה.

מוחמד ברכה: הישיבה נעולה.